มีอาการคันช่องคลอดค่ะ เวลาล้างก็เหมือนเป็นแป้งสีขาวออกมาด้วย คันมาก เเต่ไม่มีกลิ่นนะคะ คือเริ่มกินยาคุมค้งแร้วยในวันที่เป็นเมนวันแรกกินเม็ดแรกยี่ห้อยีเลดี้ แต่ทิ้งไปวันที่ 2 เปลี่ยนมาเริ่มกินยาสมินค่ะ พอเมนหายก็มีอะไรกับแฟน แต่เหมือนเมนมาอีกรอบ หลัวจากวันนั้นก็เกิดอาการคันแล้วมีน้ำขุ่นๆ ข้น เหมือนแป้งออกมาด้วยค่ะ อยากทราบว่าเกิดจากอะไรคะ
สวัสดีค่ะ อาการคันบริเวณช่องคลอด อาจเกิดจาก1. การติดเชื้อรา ซึ่งจะมีตกขาวที่ผิดปกติร่วมด้วย คือตกขาวมีปริมาณมากขึ้น มีสีขาวขุ่นจับตัวเป็นก้อนคล้ายแป้งเปียก หรือนมบูด แต่จะไม่มีกลิ่นเหม็น2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก แพ้ถุงยางอนามัย เป็นต้น3. การเปียกชื้นบริเวณอวัยวะเพศ เช่น ชุดชั้นในรัดมากเกินไป ไม่ระบายอากาศ หรือเหงื่อออกมาก4. มีโรคหูดบริเวณอวัยวะเพศ ซึ่งจะเห็นเป็นตุ่มหรือติ่งที่ผิวมีลักษณะขุรขระ ปกติมักไม่ทำให้เกิดอาการ แต่อาจมีแสบหรือคันเล็กน้อยได้5. มีแผลฉีกของเยื่อบุช่องคลอดหลังมีเพศสัมพันธ์ ซึ่งในกระบวนการหายของแผลจะเกิดอาการคันได้6. มีพยาธิเส้นด้ายหรือพยาธิเข็มหมุดจากในทวารหนักเข้ามาอยู่ที่ปากช่องคลอด แต่ก็จะมีอาการคันรูทวารหนักร่วมด้วย โดยเฉพาะเวลากลางคืนในเบื้องต้น ให้พยายามหลีกเลี่ยงสิ่งที่คาดว่าจะเป็นสาเหตุทำให้เกิดการแพ้และระคายเคืองต่างๆ และอย่าให้อวัยวะเพศเปียกชื้น ใส่กางเกงและกางเกงชั้นในที่ไม่รัดแน่นจนเกินไป งดการสวนล้างช่องคลอด หากยังคงมีตกขาวผิดปกติร่วมด้วย โดยมีลักษณะแบบการติดเขื้อราดังที่กล่าวไป ก็อาจใช้ยารักษาซึ่งมีทั้งยาแบบสอดและยาทาน เช่น ยา clotrimazole ซึ่งมีทั้งชนิด 100, 200, 500 มิลลิกรัม เป็นต้น